als_Latn dik_Latn sag_Latn
Drejtuesit më të lartë të skuadrës së Mamurrasit kanë udhëtuar drejt Italisë, me synimin e vetëm për të afruar prej aty një sulmues. Edhe pse një gjë e tillë duket e pabesueshme tratativat mësohet se janë me një lojtar brazilian i cili është pjesë e një prej ekipeve të Seria A. Drejtuesit mamurrzakë mësohet se kanë në plan të bëjnë një nga goditjet më të mëdha që skuadra ka bërë ndonjëherë në të kaluarën në merkato. Objektivi i Mamurrasit është që sezonin e ardhshëm futbollistik ekipi të jetë pjesë e Kategorisë Superiore dhe për një gjë të tillë, duket se do të bëjnë gjithçka. Drejtuesit e stafit teknik kanë patur si objektiv që me nisjen e këtij sezoni futbollistik për të arritur superioren me një grup futbollistësh që do të vinin nga Kategoria Superiore. Me marrjen e drejtimit të ekipit nga trajneri Nica, ekipi arriti të marrë rezultate pozitive dhe nevoja për përforcime është edhe nga ekipe jashtë vendit. Megjithatë në ditët në vijim do të ketë edhe më shumë detaje lidhur me emrin e lojtarit që pritet të jetë pjesë e ekipit.
Adelajda Hima
als_Latn gaz_Latn